Окончателен доклад на служителя по изслушването (1)

AT.40135 — FOREX (Sterling Lads — процедура за постигане на споразумение)

(текст от значение за еип)

(2022/C 185/04)

1. ВЪВЕДЕНИЕ

1. Three-way banana split ) Essex Express ), относно поведението в някои от тези чат стаи Дело FOREX (AT.40135) се отнася до поведение, което се e състояло в няколко отделни […] чат стаи, свързани с валутна („FX“) спот търговия с валути на държавите от Г-10. На 16 май 2019 г. Комисията прие две решения за постигане на споразумение, FOREX ( ( 2 ) и FOREX (), относно поведението в някои от тези чат стаи ( 3 )

2. ПРОЦЕДУРА

3. Разследването започна след искане на UBS от 27 септември 2013 г. за предоставяне на пореден номер въз основа на точки 14 и 15 от Известието относно освобождаване от глоби и намаляване на техния размер по делата за картели („Известието относно освобождаване от глоби и намаляване на техния размер“) ( 11 ) . През октомври 2013 г. Barclays и RBS подадоха заявления за намаляване на глобите съгласно Известието относно освобождаване от глоби и намаляване на техния размер. Комисията освободи условно от глоби UBS на 2 юли 2014 г. През юли 2015 г. HSBC подаде заявление за намаляване на глобите съгласно Известието за освобождаване от глоби или намаляване на техния размер. Между юли 2014 г. и април 2016 г. Комисията изпрати искания за информация до страните.

4. На 27 октомври 2016 г. Комисията започна производство в съответствие с член 11, параграф 6 от Регламент № 1/2003 ( 12 ) и определи краен срок, в който страните да заявят интереса си да участват в разговори за постигане на споразумение. Първоначално всички страни заявиха интереса си да се включат в разговори за постигане на споразумение. Между 9 ноември 2016 г. и 7 февруари 2018 г. се проведоха двустранни срещи за постигане на споразумение със страните.

5. Между […] и […] страните по процедурата за постигане на споразумение подадоха своите официални искания за постигане на споразумение в съответствие с член 10а, параграф 2 от Регламент № 773/2004. На 19 февруари 2018 г. страната, която не участва в процедурата за постигане на споразумение, информира Комисията, че няма да продължи участието си в процедурата за постигане на споразумение. Следователно производството стана „хибридно“, тъй като Комисията се върна към обикновената процедура за [без адресат] в съответствие с параграф 19 от Известието на Комисията относно провеждането на процедурите за постигане на споразумение ( 13 ) , като продължи процедурата за постигане на споразумение спрямо страните по процедурата за постигане на споразумение.

6. На 24 юли 2018 г. Комисията прие изложение на възраженията (ИВ), адресирано до страните по процедурата за постигане на споразумение. На същия ден Комисията прие и изложение на възраженията, адресирано до страната, която не участва в процедурата за постигане на споразумение, съгласно обикновената процедура.

7. В съответните си отговори на ИВ страните по процедурата за постигане на споразумение потвърдиха съгласно член 10а, параграф 3 от Регламент (ЕО) № 773/2004, че ИВ отразява съдържанието на техните заявления за постигане на споразумение и че те продължават да са ангажирани с процедурата за постигане на споразумение.

3. ИСКАНЕ ОТ СТРАНИТЕ ПО ПРОЦЕДУРАТА ЗА ПОСТИГАНЕ НА СПОРАЗУМЕНИЕ ЗА УЧАСТИЕ В УСТНОТО ИЗСЛУШВАНЕ, ПОИСКАНО ОТ СТРАНИТЕ, КОИТО НЕ УЧАСТВАТ В ПРОЦЕДУРАТА ЗА ПОСТИГАНЕ НА СПОРАЗУМЕНИЕ

8. Някои от страните по процедурата за постигане на споразумение или запитаха дали ще бъдат поканени да присъстват на устното изслушване, поискано от страната, която не участва в процедурата за постигане на споразумение, в отговора ѝ на изложението на възраженията от 24 юли 2018 г. („устно изслушване“), или поискаха да бъдат поканени. Тогавашният служител по изслушването отхвърли тези искания въз основа на: а) разпоредбите на Известието за постигане на споразумение, което предвижда, че страните по процедурата за постигане на споразумение потвърждават, че не възнамеряват да искат устно изслушване; и б) целта на устното изслушване съгласно Регламент № 773/2004, а именно да позволи на страните да изразят своите становища в производството на Комисията и да помогне на Комисията да вземе правилното решение в края на производството.

9. Служителят по изслушването също така отхвърли искането на една от страните по процедурата за постигане на споразумение да получи достъп до препис от устното изслушване, тъй като устните изслушвания не са публични (член 14, параграф 6 от Регламент № 773/2004) и записите на изслушванията трябва да бъдат предоставени на лицата, присъствали на изслушванията (член 14, параграф 8 от Регламент № 773/2004).

4. ЗАКЛЮЧЕНИЕ

10. Проектът на решение за постигане на споразумение се отнася за единично и продължително нарушение на член 101 от ДФЕС и член 53 от Споразумението за ЕИП във връзка със спот търговията с валути на държавите от Г-10 между 25 май 2011 г. и 12 юли 2012 г. ( 14 ) Съгласно проекта на решение за постигане на споразумение, чрез обмен на чувствителна бизнес информация и координиране понякога на своите търговски дейности в съответствие със скритото споразумение, страните по процедурата за постигане на споразумение са участвали в споразумения и/или съгласувани практики, които взети заедно представляват единично и продължително нарушение с оглед на целта на член 101 от ДФЕС и член 53 от Споразумението за ЕИП във връзка със спот търговията с валути на държавите от Г-10, обхващаща цялото ЕИП.

11. В съответствие с член 16 от Решение 2011/695/ЕС проучих дали проектът на решение за постигане на споразумение се отнася единствено до възраженията, по отношение на които на страните по процедурата за постигане на споразумение е предоставена възможност да изразят своите становища. Заключението ми е, че това изискване е изпълнено.

12. С оглед на гореизложеното и като се има предвид, че страните по процедурата за постигане на споразумение не са отправили жалби до служителя по изслушването ( 15 ) , смятам, че ефективното упражняване на техните процесуални права по това дело е било спазено.

Брюксел, 2 декември 2021 година Dorothe DALHEIMER

(1) Съгласно членове 16 и 17 от Решение 2011/695/ЕС на председателя на Европейската комисия от 13 октомври 2011 г. относно функцията и мандата на служителя по изслушването в някои производства по конкуренция (ОВ L 275, 20.10.2011 г., стр. 29) („Решение 2011/695/ЕС“).

(2) ОВ C 226, 9.7.2020 г., стр. 5.

(3) ОВ C 219, 3.7.2020 г., стр. 8.

(4) Sterling Lads е името на […] чат стаята, в която се е състояло въпросното поведение.

(5) UBS AG.

(6) The Royal Bank of Scotland Group plc (понастоящем известна като NatWest Group plc) и The Royal Bank of Scotland plc (понастоящем известна като NatWest Markets Plc).

(7) Barclays PLC, Barclays Execution Services Limited и Barclays Bank PLC.

(8) HSBC Holdings plc и HSBC Bank plc.

(9) Регламент (ЕО) № 773/2004 на Комисията от 7 април 2004 г. относно водените от Комисията производства съгласно членове 81 и 82 от Договора за ЕО (ОВ L 123, 27.4.2004 г., стр. 18) („Регламент № 773/2004“).

(10) [без адресат]. Отделен доклад на служителя по изслушването съгласно членове 16 и 17 от Решение 2011/695/ЕС обхваща обикновената процедура.

(11) ОВ С 298, 8.12.2006 г., стр. 17.

(12) Регламент (ЕО) № 1/2003 на Съвета от 16 декември 2002 г. относно изпълнението на правилата за конкуренция, предвидени в членове 81 и 82 от Договора (ОВ L 1, 4.1.2003 г., стр. 1) („Регламент № 1/2003“).

(13) Известие на Комисията относно воденето на производства за постигане на споразумение с оглед приемане на решения съгласно член 7 и член 23 от Регламент (ЕО) № 1/2003 на Съвета при дела за картели (ОВ C 167, 2.7.2008 г., стр. 1) („Известие за постигане на споразумение“).

(14) Продължителността на нарушението е по-кратка за RBS и HSBC.

(15) Съгласно член 15, параграф 2 от Решение 2011/695/ЕС страните в производството по дела за картели, които участват в разговори за постигане на споразумение съгласно член 10а от Регламент (ЕО) № 773/2004, могат да се свържат със служителя по изслушването на всеки етап от процедурата за постигане на споразумение, за да се гарантира ефективното упражняване на техните процесуални права. Вж. също параграф 18 от Известие на Комисията относно воденето на производства за постигане на споразумение с оглед приемане на решения съгласно член 7 и член 23 от Регламент (ЕО) № 1/2003 на Съвета при дела за картели (2008/C 167/01, ОВ C 167, 2.7.2008 г., стр. 1).